hu hu en hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu sv hu hu hu sk hu hu hu hu hu hu hu hu hu hu hu hu hu hu hu hu hu hu hu hu id pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2018-07-24Egyéb, Palacsinták-lepényfélék, Sós péksüteményekegyszerű, gluténmentes, káposzta, lángos, serpenyős, sós péksütemény, sós péksüti, szafi fánk liszt, szafi fánk lisztkeverék, szafi free fánk lisztkeverék, szafifree, tejmentes, tojásmentes
Megmondom őszintén, hogy fogalmam nincs, hogy ilyen-e az igazi káposztás lángos… Nekem az volt a cél és a lényeg, hogy elhasználjam a káposztás tésztából megmaradt káposztát valami olyan ételhez, amiben nagyon jól érződik a káposzta íze, mert én nagyon-nagyon szeretem. (És most, ha még egyszer leírom a káposzta szót, akkor lőjjetek le : D ) Eredetileg pogácsát terveztem, de már kicsit késő volt, amikor nekiálltam, így nem volt kedvem annyit gyúrni, nyújtani, szaggatni, sütőt melegíteni stb. Na szóval, így jött a lángos ötlet. Farkas Szilvi fánklisztes lángos receptjét használtam (eredeti recept ITT), megspékelve egy adag káposztával… Hát… szerintem brutál finom lett! Na de nem is szaporítom tovább a szót, tényleg nem tudom, hogy ilyen-e az igazi, de mindenesetre tényleg szívből ajánlom azoknak, akikre nem lehet káposztát bízni… : D
150 g Szafi Free fánk lisztkeverék (ezt használtam)
160 g meleg víz (nem forró, de a langyosnál melegebb)
5 g alamaecet (vagy frissen facsart citromlé)
egy nagyobb csipetnyi élesztő (de elvileg enélkül is jó)
100-150 g párolt káposzta (én 150 grammot tettem bele)
A káposzta kivételével külön-külön elkeverjük a száraz és a nedves hozzávalókat, majd a két részt összeöntjük.
Hozzáadjuk a párolt káposztát, összegyúrjuk, pihentetjük kb. 20-30 percet.
Enyhén lisztezett felületen átgyúrjuk, 4 egyenlő  részre osztjuk, kézzel “kilapogatjuk” (kb. 12-14 cm-esre), majd felforrósított kókuszolajban kisütjük.
(csak a lángos, a sütéshez használt olaj nélkül)
Az egész adag: 105 g ch és 540 kcal.
4 db káposztás lángos esetén, 1 db: 26  g ch és 135 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-10-16Pogácsákgluténmentes, káposzta, pogácsa, szafi kenyérliszt, szafifree
Nagyon szeretem a káposztás pogácsát, ennek ellenére már nagyon régen sütöttem. Viszont hétvégén meglátogattak a szüleim, és jött az ötlet, hogy sütök egy adaggal. Méghozzá Szafi Free kenyérlisztből, mert ezt már régóta terveztem. Nem akartam most nagyon kísérletezni, inkább biztosra mentem, így a sajtos tejfölös hajtogatott pogácsa receptet használtam Szafi blogjáról (eredeti recept ITT). Minimálisat változtattam csak rajta: én kihagytam az élesztőt, a tejföl és az olaj arányát egy kicsit módosítottam, illetve került bele sörélesztőpehely (amit Szafi egy korábbi pogácsa receptjéből lestem el : ) ).
Nagyon nagy sikere volt, szinte pár perc alatt elfogyott : ) (A képek sajnos nem lettek a legjobbak, pedig kifejezetten jól néztek ki : ) )
Egy korábbi, kelt tésztás káposztás pogácsa recept ITT található.
250 g Szafi Free ropogós kenyér lisztkeverék (ezt használtam)
10 g sörélesztőpehely (elhagyható) (ezt használtam)
40 g frissen facsart citromlé
20 g folyékony kókuszolaj
180 g langyos víz
kb. 250 g aprított káposzta
só, bors, édesítő ízlés szerint (nálam kb. 2 tk só, 1 tk Szafi Reform négyszeres erejű édesítő)
1 tojás a kenéshez
A káposztát aprítógépben összeaprítjuk,  lesózzuk és elkezdjük párolni a kókuszolajon. Borsozzuk, édesítjük ízlés szerint, ha szükséges öntünk alá egy kevés vizet és kb. 15 perc alatt megpároljuk (szinte folyamatosan kevergetve).
A pogácsához külön-külön elkeverjük a száraz és a nedves hozzávalókat majd a két részt összegyúrjuk, letakarva pihentetjük kb. 20 percet. Lisztezett felületen kinyújtjuk (kb. 25×30 cm-esre), elterítjük rajta a káposztát, a két hosszabbik oldalát behajtjuk, majd a rövidebb oldaltól kezdve is összehajtjuk és újra pihentetjük kb. 20 percet. Kinyújtjuk (én kb. 17×27 cm-esre nyújtottam), a tetejét késsel berácsozzuk, majd pogácsaszaggatóval kiszaggatjuk. Sütőpapíros tepsire tesszük, lekenjük tojással és előmelegített sütőben megsütjük.
Gázsütőben 4-es fokozaton – ez kb. 180 fok – kb. 30 percig sütöttem, 71 db kicsi pogácsám lett. (Tényleg nem nagy, kb. 3 cm átmérőjű pogácsaszaggatóm van.)
Az egész adag kb. 175 g ch és 1260 kcal.
71 db pogácsa esetén, 1 db: 2,5 g ch és 18 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-07-15Saláták, sós krémekkáposzta, saláta
A “káposztás felhőből” maradt egy kis káposztám, amivel kellett kezdeni valamit… és mivel szeretem az ilyesmi salikat (például szendvicshez), így nem is vacilláltam sokáig.. káposztasaláta lett. Imádtam.
kb. 200 g (lila)káposzta
1 kicsi lila hagyma (kb. 30-40 g)
édesítő (nálam kb. 1 tk négyszeres erejű édesítő)
citromlé (kb. bő 1 ek)
tejföl (kb. 50 g)
A káposztát aprítógépbe tesszük és összeaprítjuk. Hozzáadjuk a többi hozzávalót, ízlés szerint sózzuk, fűszerezzük, (egy kanállal/villával) összekeverjük, hűtőbe tesszük.
Az egész adag: 18 g ch és 140 kcal.
100 gramm kész sali: 6 g ch és 48 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2016-07-13Palacsinták-lepényfélékegyszerű, felhő, káposzta, serpenyős, zabpehely, zabreggeli
Teljesen rákattantam ezekre a zöldséges serpenyős lepényféleségekre. A cukkinis és sárgarépás után most egy káposztás készült. Ez már régóta izgatta a fantáziámat, korábban láttam egyet Csak1Anyunál is, illetve a múltkori sárgarépásnál egy kedves olvasó is említette, hogy ő káposztából készítette. Szóval itt volt az ideje, hogy én is készítsek egyet. Kicsit bizarr a színe, de ettől függetlenül nagyon finom : )
50 g (apró szemű) zabpehely
só, bors, csipetnyi édesítő,
kókuszolaj (kb. 1 ek) a sütéshez
A káposztát aprítógépben összeaprítjuk, elkeverjük a többi hozzávalóval, hűtőbe tesszük. (Nekem több, mint egy órát volt hűtőben, mert közben mást is csináltam, de szerintem kevesebb idő is elég.) Egy serpenyőben felforrósítunk egy kevés kókuszolajat és kisütjük a “masszát” kb. egy evőkanálnyi adagokban. (Nekem 5 db lett, kb. tenyérnyi nagyságúak. Alacsony hőfokon fedő alatt sütöttem, oldalanként kb. 3 percig, és amikor megfordítottam, akkor olajos ecsettel “lekentem”.)
Az egész adag: 45 g ch és 500 kcal.
5 db esetén, 1 db: 9 g ch és 100 kcal.
100 grammra kiszámolva: 14 g ch és 161 kcal.
A Facebook-on itt találsz meg: fittkonyha.info
2015-04-04Kelt tészták, Sós péksüteményekch csökkentett, diawellness, káposzta, kelt tészta
Régóta terveztem, hogy megpróbálkozom a káposztás lángossal, viszont az ilyesmi bő olajban sütést nem nagyon szeretem, ezért elkezdtem keresgetni, hogy vajon sütőben milyen lehet. Végül két receptből gyúrtam össze egy harmadikat, és bár szerintem egyáltalán nem lett olyan, mint egy olajban sült változat, viszont mindenkinek nagyon ízlett. Miután mindenki megállapította, hogy nem lángos, de nagyon jó : ) A sütési technikát a Heti Menü blogról lestem el (recept ITT), ahol egyébként teljesen úgy néz ki, mint egy olajban sült lángos, szóval lehet, hogy valamit én rontottam el ezen a téren : ), a tésztához pedig Limara káposztás lángosát alakítottam át (eredeti recept ITT).
350 g Diawellness 50%-os liszt (ezt használtam, vagy helyette jó bármilyen kelt tésztához alkalmas liszt)
langyos víz (kb. 2-2,2 dl)
350 g reszelt káposzta
A káposztát lereszeljük, sózzuk, állni hagyjuk. Kinyomkodtam a levét, mert elvileg így kell, de aztán párolás közben én ráöntöttem, mert úgy láttam jónak : ) Szóval a káposztát a kókuszolajon megpároljuk, folyamatosan kevergetve, sózzuk, borsozzuk, édesítjük. Ezt tényleg ízlés szerint, én személy szerint úgy szeretem, ha elég borsos és mellette enyhén édeskés is. Szóval kóstolgatni kell. Kóstolgatni!, nem megenni, mint ahogy én szoktam : ) A tészta hozzávalóit összegyúrjuk, majd a kihűlt káposztát is beledolgozzuk, letakarva, meleg helyen duplájára kelesztjük. Olajos kézzel tetszőleges méretű gombócokat formázunk, majd kézzel kilapítjuk, széthúzzuk, mint a lángost. (Mintha tudnám, hogy azt
hogy kell… : D De szerencsére ott volt Anyu, aki folyamatosan mondta, hogy hogy kell, illetve kézzel mutogatta : ) ) Sütőpapíros tepsire tesszük, és újra pihentetjük 10-15 percet. Közben a sütőt előmelegítjük, egy vízzel teli edényt teszünk az aljára, majd megsütjük a lepénykéket. 180 fokon kb. 25-30 percig sütöttem.
Az egész adag ch tartalma kb. 140 g, én 6 db (kb. 10-12 cm-es) korongokat formáztam, így darabonként 23 g ch- t, 100 grammonként pedig 21 g szénhidrátot tartalmaz.
A Facebook-on itt tudsz csatlakozni: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár